<classify> Kocha huyo raia wa Malawi ametua Mbeya City, miezi mitatu iliyopita, lakini ameshinda mechi mbili kati ya sita alizoiongoza timu hiyo kwenye Ligi Kuu Tanzania Bara.Akizungumza na gazeti hili, Phiri alisema amezungumza na uongozi na kumpa uhakika wa kusajili wachezaji anaowahitaji ili kukirudisha kwenye uwezo wake kikosi hicho.Naendelea kupambana nikiwa na wachezaji hawa niliowakuta, siyo wabaya lakini baadhi yao wanakosa sifa za kuweza kujenga timu inayopigania ubingwa na kushindana na timu tatu za juu, ambazo ni Yanga, Simba na Azam, alisema Phiri.Kocha huyo alisema mipango yake kwa sasa ni kuhakikisha timu hiyo inapigania kuepuka kushuka daraja, huku akiwa na lengo la kuisuka upya ili kuwa tishio msimu ujao.Kocha huyo wa zamani wa Free State ya Afrika Kusini, alisema wapo wachezaji ambao tayari amezungumza nao kutoka kwao Malawi kwa ajili ya kuwasajili, lakini wapo wengine Watanzania ambao amevutiwa na viwango vyao amepanga kuwasajili pamoja na baadhi waliopo kwenye timu hiyo.Mbeya City inashika nafasi ya 12 kwenye msimamo wa Ligi Kuu Tanzania Bara, ikiwa na pointi 24 katika michezo 24 iliyocheza hadi hivi sasa.  <topic>: MICHEZO 